cyanic-selkie/wikianc huggingface dataset:
Εθνικό Συμβούλιο για τη Δημοκρατία και την Ανάπτυξη
Το Εθνικό Συμβούλιο για τη Δημοκρατία και την Ανάπτυξη, Conseil National pour la Démocratie et pour le Dévelopement (CNDD), είναι μια "επιτροπή εξειδικευμένων (πολιτικών)συμβούλων", που σχηματίστηκε από τον λοχαγό Μουσά Νταντίς Καμαρά τις πρωινές ώρες της Τρίτης 23 Δεκεμβρίου 2008, λίγο μετά το θάνατο του προέδρου Λανσάνα Κοντέ, και κατέλαβε με πραξικόπημα την εξουσία στη Γουινέα. Αναφέρεται ότι αποτελείται από 32 μέλη, από τα οποία τα 26 προέρχονται από τις τάξεις του στρατού (συμπεριλαμβανομένου του αρχηγού του στρατού και ενός αξιωματικού κατώτερα στην ιεραρχία της προεδρικής φρουράς) και τα 6 είναι πολίτες.
Ο Καμαρά δήλωσε στο ραδιόφωνο του Κονακρί, ότι η κυβέρνηση είχε διαλυθεί και όλες οι πολιτικές και εμπορικές δραστηριότητες είχαν "παγώσει". Είπε επίσης πως στόχος του CNDD ήταν η πάταξη της διαφθοράς στη χώρα, και η λήψη των σωστών αποφάσεων.
Αργότερα, ακολούθησε μια ανακοίνωση του CNDD που απαγόρευε τις λεηλασίες και όλες τις συναθροίσεις. Οι πολίτες αναγκάστηκαν να μείνουν στα σπίτια τους.
Μια μικρή μερίδα του στρατού, προσπάθησε να πείσει, μάταια, το CNDD να εφαρμόσει το σύνταγμα. Την Παραμονή των Χριστουγέννων ο Καμαρά έλαβε επίσημα το χρίσμα του προέδρου, σε τελετή στο προεδρικό παλάτι, στο κέντρο της πρωτεύουσας Κονακρί.
Την ίδια μέρα, το νέο καθεστώς αντικατέστησε τους τοπικούς δημόσιους φορείς, τοποθετώντας στις θέσεις τους στρατιωτικούς διοικητές.
Νταϊάνα της Ορλεάνης
Η Νταϊάνα της Ορλεάνης (Princesse Diane d'Orléans, γενν 24 Μαρτίου 1940) είναι κόρη του κόμη του Παρισιού και η σύζυγος του δούκα της Βυρτεμβέργης.
Βιογραφία
Γεννήθηκε στις 24 Μαρτίου 1940 στην Πετρόπολις της Βραζιλίας και είναι το έκτο παιδί και η τέταρτη κόρη του Πρίγκιπα Ερρίκου, Κόμη του Παρισιού και της Ισαβέλλας της Ορλεάνης-Μπραγκάνσα, κόρης του Πέτρου ντε Αλκάνταρα πρίγκιπα του Γκράο-Παρά.
Οικογένεια
Η Νταϊάνα παντρεύτηκε στις 21 Ιουλίου 1960 τον Κάρολο, Δούκα της Βυρτεμβέργης. Το ζευγάρι μαζί απέκτησε έξι παιδιά:
Εξωτερικοί σύνδεσμοι
Κατηγορία:Οίκος της Ορλεάνης Κατηγορία:Οίκος της Βυρτεμβέργης Κατηγορία:Δούκισσες της Βυρτεμβέργης Κατηγορία:Πριγκίπισσες της Γαλλίας
Βυζαντινός ρυθμός
thumb|right|250px|Η εκκλησία [[Καπνικαρέα στην Αθήνα αποτελεί παράδειγμα βυζαντινού ρυθμού.]] Ο Βυζαντινός ρυθμός ή «εγγεγραμμένος σταυροειδής με τρούλο» είναι είδος αρχιτεκτονικής χριστιανικών ναών. Οι ναοί αυτού του ρυθμού κτίζονται σε σχήμα σταυρού με κλίτη και φέρουν έναν ή περισσότερους τρούλους.
Εμφανίστηκε στην Κωνσταντινούπολη και αργότερα σε ολόκληρο τον βυζαντινό κόσμο, ύστερα από μια περίοδο τριών περίπου αιώνων μεταβατικής ναοδομίας, συνδυασμού θολωτής τρίκλιτης βασιλικής με τη σταυρωτή τρουλαία βασιλική (χαρακτηριστικό παράδειγμα ο ναός της Σκριπούς Βοιωτίας). Παρουσιάστηκε για πρώτη φορά το 880 στο περίφημο αυτοκρατορικό κτίσμα της «Νέας Εκκλησίας του Παλατίου» και εγκαινιάστηκε από τον Μέγα Φώτιο στα χρόνια του Βασιλείου Α΄ (867-886). Ονομάστηκε Νέα Εκκλησία, διότι παρουσίαζε έναν καινούριο αρχιτεκτονικό τύπο.
Ο εγγεγραμμένος σταυροειδής με τρούλο είναι ο αντιπροσωπευτικός βυζαντινός ρυθμός. Κύριο χαρακτηριστικό στοιχείο αυτού του ρυθμού είναι ο σχηματισμός σταυρού εσωτερικά και εξωτερικά στο σχεδόν τετράγωνο κτίσμα, με τον έναν ή τους πέντε τρούλους. Η δημιουργία κογχών στη βόρεια και νότια πλευρά όχι μόνο αυξάνουν τον εσωτερικό χώρο, αλλά χαρίζουν παράλληλα ομορφιά και χάρη. Υπάρχουν πάμπολλα δείγματα αυτού του ρυθμού, όπως η Γοργοεπήκοος (άγιος Ελευθέριος), άγιοι Θεόδωροι, η εκκλησία Καπνικαρέα, η Καισαριανή στην Αθήνα, η Παναγία των Χαλκαίων στη Θεσσαλονίκη, οι εκκλησίες του Μυστρά, κ.α.
Παραλλαγή αυτού του ρυθμού είναι ο εγγεγραμμένος οκτάγωνος ναός. Στην περίπτωση αυτή υπάρχει ευμεγέθης τρούλος, ο οποίος καλύπτει ολόκληρη σχεδόν τη στέγη και ο οποίος δια οκτώ σφαιρικών τριγώνων στηρίζεται σε ισάριθμους κίονες. Κύριο χαρακτηριστικό αυτού του τύπου είναι ο παραμερισμός των τεσσάρων πεσσών ή κιόνων από το κέντρο του ναού και η δημιουργία ενιαίου άνετου χώρου στον κυρίως ναό. Αντιπροσωπευτικό παράδειγμα ο ναός της Ρώσικης Εκκλησίας των Αθηνών.
Εσωτερικά δεν παρουσιάζονται σημαντικές αλλαγές καθότι ο χριστιανικός ναός σε όλους τους ρυθμούς παραμένει ο ίδιος, χωρισμένος, στο ιερό Βήμα, τον κυρίως ναό και το νάρθηκα. Εκείνο που άλλαξε στον βυζαντινό ρυθμό ήταν η εσωτερική διακόσμηση και κυρίως η βυζαντινή ζωγραφική.
Κατηγορία:Χριστιανική ναοδομία Ρυθμός Κατηγορία:Αρχιτεκτονικοί ρυθμοί
Παναγία η Μυρτιδιώτισσα Νάξου (βραχονησίδα)
Η Παναγία η Μυρτιδιώτισσα είναι μία γραφική εσωτερική βραχονησίδα στο λιμάνι της Νάξου. Οφείλει το όνομά της στο ομώνυμο ξωκλήσι που βρίσκεται σ' αυτή. Η βραχονησίδα αυτή έχει σήμερα διαπλατυνθεί και είναι επιστρωμένη με τσιμέντο, όπου και φέρει τρία δέντρα και δύο θάμνους.
Γκότζι
μικρογραφία|Γκότζι thumb|right|300px|Αποξηραμένα μούρα γκότζι. Το Γκότζι, Γκότζι μπέρι, Μούρο γκότζι ή Λυκόμουρο (Goji, goji berry ή wolfberry), (το πρώτο ξαδερφάκι του Gerry Berry) είναι ο καρπός από το Λύκιον το βάρβαρον ή Λύκιον το κοινόν (Lycium barbarum) (απλουστευμένα Κινεζικά: 宁夏枸杞· παραδοσιακά Κινεζικά: 寧夏枸杞· Πινγίν: Níngxià gǒuqǐ) και Λύκιον το σινικόν Lycium chinense (Πινγίν: gǒuqǐ), δύο στενά συγγενικά είδη του γένους Λύκιον (Lycium) στην οικογένεια των Στρυχνίδων ή Σολανίδων (Solanaceae). Η οικογένεια επίσης περιλαμβάνει την πατάτα, τομάτα, μελιτζάνα, πιπεριά τσίλι και τον καπνό. Και τα δυο είδη, είναι ιθαγενή στην Ασία.
Παναγία η Μυρτιδιώτισσα Νάξου (βραχονησίδα)
Η βραχονησίδα Παναγία η Μυρτιδιώτισσα ανήκει, διοικητικά, στο δήμο Νάξου και εκκλησιαστικά στην Ιερή Μητρόπολη Παροναξίας.
Κατηγορία:Βραχονησίδες της Νάξου Κατηγορία:Ιερά Μητρόπολις Παροναξίας
Γκότζι
Περιγραφή
Τα είδη Γκότζι μπέρι, είναι φυλλοβόλα ξυλώδη πολυετή φυτά, που αναπτύσσονται σε ύψος 1–3 μ. Το L. chinense, καλλιεργείται στη νότια Κίνα και τείνει να είναι κάπως βραχύτερο, ενώ το L. barbarum καλλιεργείται στον βορρά, πρωτίστως στην Αυτόνομη Περιοχή Ningxia Hui και τείνει να είναι κάπως υψηλότερο.
Φύλλα και άνθη
thumb|left|250px|Φύλλα και άνθη του L. barbarum. Τα φύλλα του γκότζι μπέρι, σχηματίζονται στο βλαστό είτε σε εναλλασσόμενη διάταξη, είτε σε δεσμίδες έως και τρεις, έκαστο, έχοντας είτε ένα λογχοειδές (σε σχήμα σαν την αιχμή του δόρατος μακρύτερο από ό,τι το πλάτος του) ή ωοειδούς σχήματος (σαν του αυγού). Οι διαστάσεις των φύλλων έχουν 7,0 εκ. μήκος επί 3,5 εκ. πλάτος, με αμβλείες ή στρογγυλεμένες άκρες.
Στο Βόρειο Ημισφαίριο, η ανθοφορία εμφανίζεται από τον Ιούνιο έως τον Σεπτέμβριο και η ωρίμανση των μούρων, από τον Αύγουστο έως τον Οκτώβριο, ανάλογα με το γεωγραφικό πλάτος, το υψόμετρο και το κλίμα.
Καρπός
Αυτά τα είδη παράγουν ένα φωτεινό πορτοκαλί-κόκκινο, ελλειψοειδές μούρο με διάμετρο 1–2 εκ.. Ο αριθμός των μούρων ποικίλει ευρέως, βασιζόμενος στην ποικιλία και το μέγεθος του καρπού, που περιέχει 10-60 μικροσκοπικούς κίτρινους σπόρους, οι οποίοι έχουν συμπιεστεί με ένα καμπύλο έμβρυο. Τα μούρα ωριμάζουν από τον Ιούλιο έως τον Οκτώβριο στο Βόρειο Ημισφαίριο.
Ετυμολογία
Η ονομασία του γένους Lycium, προέρχεται από την περιοχή της νότιας αρχαίας Ανατολίας της Λυκίας (Λυκία). Ο καρπός είναι γνωστός στις φαρμακολογικές αναφορές ως Lycii fructus, το οποίο στα Λατινικά σημαίνει «καρπός Lycium».
Η ονομασία "Wolfberry" ("Λυκόμουρο"), μια πολύ συνηθισμένη ονομασία, έχει άγνωστη καταγωγή, πιθανώς προκύπτει από τη Μανδαρινική ρίζα, gou, που σημαίνει σκύλος ή σύγχυση πάνω στην ονομασία, Lycium, η οποία ομοιάζει με το lycos, την Ελληνική λέξη για τον λύκο.
Στον Αγγλόφωνο κόσμο, η ονομασία "goji berry", έχει χρησιμοποιηθεί από τις αρχές του 21ου αιώνα. Η λέξη "goji" είναι μια προσέγγιση της προφοράς του gǒuqǐ, του ονόματος για το L. chinense σε αρκετές Κινεζικές διαλέκτους, συμπεριλαμβανομένων των Hokkien και των Shanghainese.
Σημαντικότητα
Από τις αρχές του 21ου αιώνα, το ενδιαφέρον για τα γκότζι μπέρι έχει αυξηθεί, ως μια καινοτόμος τροφή με υποτιθέμενη υψηλή θρεπτική τους αξία. Έχουν οριστεί ως Υπερκαρπός-Υπερτροφή (Superfruit), ο οποίος έχει οδηγήσει σε μια πληθώρα καταναλωτικών προϊόντων. Στην παραδοσιακή ιατρική, ολόκληρος ο καρπός ή τα εκχυλίσματά του, φέρεται να έχουν πολλές υπονοούμενες επιπτώσεις στην υγεία, οι οποίες από το 2014, παραμένουν επιστημονικά ανεπιβεβαίωτες. Μελέτες που ισχυρίζονται ότι το γκότζι θεραπεύει διάφορες ασθένειες, γενικά είναι κακοσχεδιασμένες και έχουν γίνει σε μικρό αριθμό ατόμων με μεγάλες δόσεις εκχυλίσματος γκότζι, που είναι απίθανο ότι μπορεί κανείς να καταναλώσει υπό πραγματικές συνθήκες. Το γεγονός ότι χρησιμοποιείται επί αιώνες στην παραδοσιακή κινεζική ιατρική δεν σημαίνει κάτι. Τις περισσότερες φορές η παραδοσιακή κινεζική - όπως και ευρωπαϊκή - ιατρική είναι ένα χάσιμο χρόνου και πιθανώς επιβλαβής για την υγεία.
Κίνα
Η πλειοvότητα των εμπορικά παραγομένων μούρων γκότζι προέρχονται από τις Αυτόνομες Περιοχές Ningxia Hui στη βόρειο-κεντρική Κίνα και την Σιντζιάνγκ της δυτικής Κίνας, όπου φύονται σε φυτείες συνολικής έκτασης 200.000 στρεμμάτων. Στην Επαρχία Zhongning, της Ningxia, οι φυτείες των μούρων γκότζι, συνήθως κυμαίνονται μεταξύ 40 και 400 εκτάρια (100–1000 στρέμματα ή σε έκταση 500–6000 mu). Από το 2005, πάνω από 10 εκατομμύρια mu, έχουν φυτευτεί με γκότζι μπέρι στη Ningxia.
Καλλιεργούμενα, κατά μήκος των γόνιμων καλλιεργητικών πλημμυρικών περιοχών του Κίτρινου Ποταμού, για περισσότερα από 700 χρόνια, τα μούρα γκότζι από την Ningxia, έχουν κερδίσει σε ολόκληρη την Ασία, την φήμη για την αρίστη τους ποιότητα, με την οποία μερικές φορές, περιγράφονται εμπορικά ως «ερυθροί αδάμαντες» («κόκκινα διαμάντια»). Οι Κυβερνητικές απελευθερώσεις της ετήσιας παραγωγής των μούρων γκότζι, η βαθμολόγηση των αρίστων καρπών και η εξαγωγή, βασίζεται στις αποδόσεις από την Ningxia, την περιοχή που αναγνωρίζεται με —
Επιπλέον, εμπορικοί όγκοι από γκότζι μπέρι, μεγαλώνουν στις Κινεζικές περιοχές της Εσωτερικής Μογγολίας, Qinghai, Γκανσού, Shaanxi, Shanxi και Χεμπέι. Κατά την ωρίμανση, τα στενόμακρα, κόκκινα μούρα είναι τρυφερά και θα πρέπει να παρθούν προσεκτικά ή να ανακινηθούν από το πρέμνο μέσα σε δίσκους, για να αποφευχθεί η καταστροφή τους. Οι καρποί διατηρούνται με την αποξήρανσή τους σε πλήρη ήλιο, πάνω σε ανοικτούς δίσκους ή με την μηχανική αφυδάτωση, χρησιμοποιώντας μια προοδευτικά αυξανόμενη σειρά με την έκθεσή τους στη θερμότητα, για πάνω από 48 ώρες.
Τα μούρα γκότζι στη Ningxia, εορτάζονται κάθε Αύγουστο, με ένα ετήσιο φεστιβάλ το οποίο συμπίπτει με τη συγκομιδή των μούρων. Αρχικά, πραγματοποιήθηκε στην Yinchuan πρωτεύουσα της Ningxia, από το 2000 όμως, το φεστιβάλ έχει τη βάση του στην Επαρχία Zhongning, ένα σημαντικό κέντρο της καλλιέργειας των μούρων γκότζι για την περιοχή. Καθώς τα σύνορα της Ningxia συγχωνεύονται με τρεις ερήμους, τα γκότζι μπέρι επίσης φυτεύονται, για τον έλεγχο της διάβρωσης και της διεκδίκησης αρδεύσιμων εδαφών, από την ερημοποίηση.
Η Κίνα, ο κύριος προμηθευτής των προϊόντων γκότζι μπέρι, παγκοσμίως, το 2004, είχε συνολικές εξαγωγές οι οποίες δημιούργησαν US $ 120 εκατομμύρια. Η παραγωγή αυτή λαμβάνεται από 82.000 εκτάρια, τα οποία εκτρέφονται σε εθνικό επίπεδο, αποδίδοντας 95.000 τόνους γκότζι μπέρι, η οποία αυξήθηκε τα τελευταία χρόνια, από μεγαλύτερες καλλιεργούμενες στρεμματικές εκτάσεις.
Χρήση φυτοφαρμάκων και μυκητοκτόνων
Το Green Food Standard της Κίνας, το οποίο διαχειρίζεται από το Κινεζικό Υπουργείο (Ministry of Agriculture's China Green Food Development Center), επιτρέπει κάποια χρήση φυτοφαρμάκων και ζιζανιοκτόνων.
Ηνωμένο Βασίλειο
Στις 18 Ιουνίου 2007, η Food Standards Agency της Βρετανίας, ανέφερε ότι υπάρχει μια σημαντική ιστορία των καρπών που καταναλώνονται στην Ευρώπη πριν από το 1997 και έχει αφαιρεθεί από τον κατάλογο για τα νέα τρόφιμα (Novel Foods list). Όπως αναφέρθηκε από τον Οργανισμό Προτύπων Τροφίμων (Food Standards Agency) στο Ηνωμένο Βασίλειο, είναι πλέον νόμιμη η πώληση του γκότζι μπέρι ως τρόφιμο, εν τούτοις, με ανησυχίες έναντι των απαιτήσεων μάρκετινγκ, πάνω από τα πιθανά οφέλη για την υγεία.
Εισαγωγή των ώριμων φυτών
Η εισαγωγή των φυτών γκότζι μπέρι στο Ηνωμένο Βασίλειο, από τις περισσότερες χώρες εκτός Ευρώπης, είναι παράνομη, λόγω της πιθανότητας ότι θα μπορούσαν να είναι φορείς ασθενειών, οι οποίοι επιτίθενται στις καλλιέργειες των Στρυχνοειδών (Solanaceae), όπως της πατάτας ή της τομάτας.
Καναδάς και Ηνωμένες Πολιτείες
Κατά τη διάρκεια της πρώτης δεκαετίας του 21ου αιώνα, οι αγρότες στον Καναδά και τις Ηνωμένες Πολιτείες, άρχισαν σε εμπορική κλίμακα, την καλλιέργεια γκότζι για την κάλυψη των δυνητικών αγορών με φρέσκα μούρα, χυμό και επεξεργασμένα προϊόντα.
Χρήσεις
Συνήθως, τα μούρα γκότζι πωλούνται σε ανοικτά κουτιά και μικρές συσκευασίες σε αποξηραμένη μορφή. thumb|right|250px|Αποψυγμένα μούρα γκότζι.
Μαγειρική
Ως τρόφιμο, τα αποξηραμένα γκότζι μπέρι, παραδοσιακά μαγειρεύονται πριν καταναλωθούν. Τα αποξηραμένα γκότζι μπέρι, συχνά προστίθενται σε congee και ζελέ αμυγδάλου, καθώς χρησιμοποιούνται στις Κινεζικές τονωτικές σούπες, σε συνδυασμό με κοτόπουλο ή χοιρινό, λαχανικά και άλλα βότανα, όπως το άγριο γιαμ, Astragalus membranaceus, Codonopsis pilosula και γλυκόριζα (licorice). Τα μούρα επίσης βράζονται σαν τσάι από βότανα, συχνά μαζί με άνθη χρυσανθέμων και / ή κόκκινα τζίτζιφα ή με τσάι και είναι επίσης διαθέσιμα, σε συσκευασμένα τσάγια.
Παράγονται επίσης διάφορα κρασιά, τα οποία περιέχουν γκότζι μπέρι (ονομάζονται gǒuqí jiǔ από το 枸杞 酒), συμπεριλαμβανομένων και ορισμένων που είναι ένα μείγμα της αμπέλου και του γκότζι μπέρι.
Νεαροί βλαστοί μούρων γκότζι και φύλλων, συγκομίζονται επίσης εμπορικά, ως φυλλώδες λαχανικό.
Ιατρική έρευνα
Αν και το γκότζι είναι το αντικείμενο της βασικής έρευνας, για να διαπιστωθεί εάν έχει φυσιολογικές ιδιότητες, η έλλειψη κλινικών στοιχείων και η κακή ποιότητα του ελέγχου στην κατασκευή των καταναλωτικών προϊόντων, εμποδίζουν τα γκότζι από το να συνιστώνται ή να εφαρμόζονται κλινικά.
Θέματα ασφάλειας
In vitro δοκιμές, αποκάλυψαν ότι το τσάι αναστέλλει τον μεταβολισμό της βαρφαρίνης, παρέχοντας ενδείξεις για πιθανή αλληλεπίδραση μεταξύ της βαρφαρίνης και απροσδιόριστων φυτοχημικών του μούρου γκότζι.
Δυνητικά επιβλαβείς αλληλεπιδράσεις ενδέχεται να προκύψουν, εάν τα μούρα γκότζι καταναλώνονται ενώ λαμβάνονται κι'άλλα φάρμακα, όπως αυτά που μεταβολίζονται από τα ηπατικά ένζυμα του κυτοχρώματος P450. Τέτοια φάρμακα, περιλαμβάνουν τη βαρφαρίνη ή φάρμακα για τον διαβήτη ή την υπέρταση.
Μάρκετινγκ
thumb|250px|Αποξηραμένα μούρα γκότζι, προς πώληση σε μια αγορά της [[Γαλλίας.]] Από τις αρχές του 21ου αιώνα, ο αποξηραμένος καρπός έχει κυκλοφορήσει στην αγορά της Δύσης, ως τροφή για την υγεία, ο οποίος συχνά συνοδεύεται από επιστημονικές αξιώσεις οι οποίες δεν υποστηρίζονται, σχετικά με τα δήθεν οφέλη για την υγεία.
Οι εταιρείες εμπορίας των μούρων, συχνά διαδίδουν τον μη υποστηριζόμενο μύθο, όπου ένας Κινέζος ονόματι Λι Τσινγκ Γιουν, ο οποίος ειπώθηκε ότι κατανάλωνε γκότζι μπέρι καθημερινώς και έζησε μέχρι την ηλικία των 256 χρόνων (1677–1933).
Εμπορικά προϊόντα τα οποία κυκλοφορούν εκτός της Ασίας
Η παρουσία των μούρων γκότζι, στα καταστήματα υγιεινής διατροφής και των αγορών παντοπωλείων, αυξάνεται στο Ηνωμένο Βασίλειο και τις άλλες χώρες.
thumb|upright|250px|Σπορέλαιο μούρων γκότζι (Lycium barbarum), σε ένα διαυγές γυάλινο φιαλίδιο. Άλλες καταναλωτικές εφαρμογές μούρων γκότζι περιλαμβάνουν:
Οι εμπορικοί προμηθευτές έχουν μεταποιήσει τα μούρα γκότζι ως:
Αξιώσεις μάρκετινγκ υπό προσεκτική εξέταση στην Ευρώπη
Τον Φεβρουάριο του 2007, η Υπηρεσία Προτύπων Τροφίμων (Food Standards Agency (FSA)) του Ηνωμένου Βασιλείου, ένας σύμβουλος για την ασφάλεια των τροφίμων στην Ευρωπαϊκή Αρχή για την Ασφάλεια των Τροφίμων (European Food Safety Authority) της Ευρωπαϊκής Ένωσης (ΕΕ), δημοσίευσε την διεξαγωγή μιας έρευνας προς τους λιανοπωλητές και τα καταστήματα υγιεινής διατροφής, ζητώντας τους αποδείξεις σημαντικής χρήσης των γκότζι μπέρι στην Ευρώπη, πριν από το 1997. Πληροφορίες από αυτή την περίοδο, θα τεκμηριώσουν μια ασφαλή ιστορία και θα αξιολογήσουν πόσο "νέα" είναι τα μούρα στην ΕΕ, επηρεάζοντας την κατάσταση της αδείας τους για την πώληση.
Οι υποστηρικτές ήλπιζαν, αυτή η αναθεώρηση θα προσέφερε σημαντικές διασφαλίσεις προς τους καταναλωτές, ελέγχοντας κατά πόσο τα νέα τρόφιμα, είναι κατάλληλα για το σύνολο του πληθυσμού, συμπεριλαμβανομένων και των ατόμων με τροφικές αλλεργίες. Οι αντίπαλοι όμως, φοβήθηκαν ότι θα περιόριζε τις επιλογές των καταναλωτών και θα προστάτευε τα μονοπωλιακά συμφέροντα από αυτά του δημοσίου. Η ασφάλεια των τροφίμων στην ΕΕ, βασίζεται σε μια επιστημονική βάση για την ετικέτα πληροφόρησης, σχετικά με τα τρόφιμα, όπως το γκότζι μπέρι που μπορεί να αξιώσει ότι προσκομίζει οφέλη για την υγεία.
Τον Ιούνιο του 2007, η FDA ανακοίνωσε την απόφασή της, ότι τα γκότζι μπέρι όντως είχαν ιστορικό χρήσης στη Μεγάλη Βρετανία, πριν από το 1997. Κατά συνέπεια, τα γκότζι μπέρι δεν απαιτούν ειδική εγγραφή, ως νέο είδος διατροφής.
Αξιώσεις μάρκετινγκ υπό προσεκτική εξέταση στον Καναδά και τις Ηνωμένες Πολιτείες
Κατά τη διάρκεια του 2006, η Food and Drug Administration (FDA) των ΗΠΑ, ειδοποίησε δύο διανομείς χυμού γκότζι με προειδοποιητικές επιστολές, σχετικά με τους ισχυρισμούς του μάρκετινγκ. Οι δηλώσεις αυτές ήταν κατά παράβαση της Πράξης Τροφίμων, Φαρμάκων και Καλλυντικών των Ηνωμένων Πολιτειών (United States Food, Drug and Cosmetic Act) [21 USC/321 (g)(1)] επειδή «καθιέρωσαν το προϊόν ως ένα φάρμακο το οποίο προορίζεται για χρήση στη θεραπεία, άμβλυνσης, περίθαλψης ή πρόληψης της νόσου», όταν τα μούρα γκότζι ή ο χυμός δεν είχαν καμία τέτοια επιστημονική αξιολόγηση. Επιπλέον, δηλώθηκε από το FDA, ότι ο χυμός γκότζι «γενικά δεν αναγνωριζόταν ως ασφαλής και αποτελεσματικός για τις αναφερόμενες συνθήκες» και ως εκ τούτου πρέπει να αντιμετωπίζεται ως «νέο φάρμακο» σύμφωνα με το Άρθρο 21(p) της Πράξης. Νέα φάρμακα δεν μπορούν να διατίθενται στο εμπόριο νομίμως, στις Ηνωμένες Πολιτείες, χωρίς προηγούμενη έγκριση του FDA.
Τον Ιανουάριο του 2007, δηλώσεις μάρκετινγκ για το προϊόν του χυμού γκότζι, ήταν το αντικείμενο διερευνητικής έκθεσης, από το πρόγραμμα «Αγοράς» (τηλεοπτικής σειράς) συνηγορίας καταναλωτή της τηλεόρασης Canadian Broadcasting Corporation (CBC).
Από ένα συγκεκριμένο παράδειγμα στη συνέντευξη του CBC, ο Earl Mindell (ο οποίος τότε εργαζόταν στην εταιρεία απευθείας μάρκετινγκ FreeLife International, Inc.) ψευδώς ισχυρίστηκε, ότι το Memorial Sloan-Kettering Cancer Center, στη Νέα Υόρκη, είχε ολοκληρώσει τις κλινικές μελέτες που έδειχναν ότι η χρήση του χυμού από μούρα γκότζι, μπορούσε να αποτρέψει το 75% των ανθρώπινων κρουσμάτων καρκίνου του μαστού.
Στις 29 Μαΐου, 2009, κατατέθηκε στο Περιφερειακό Δικαστήριο της Αριζόνα των Ηνωμένων Πολιτειών, συλλογική αγωγή εναντίον της FreeLife. Αυτή η αγωγή αντλείται από ψευδείς ισχυρισμούς, παραποιήσεις, ψευδείς και παραπλανητικές διαφημίσεις και άλλα θέματα, που αφορούν τα προϊόντα της FreeLife Himalayan Goji Juice, GoChi και TaiSlim. Αυτή η αγωγή επιδιώκει ένδικα μέσα για τους καταναλωτές, οι οποίοι έχουν αγοράσει αυτά τα προϊόντα, κατά την διάρκεια των τελευταίων ετών.
Σημειώσεις
<references group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Στρυχνοειδή Κατηγορία:Μούρα Κατηγορία:Συμπληρώματα διατροφής Κατηγορία:Φαρμακευτικά φυτά της Ασίας Κατηγορία:Αποξηραμένα φρούτα Κατηγορία:Βότανα Κατηγορία:Φυλλώδη λαχανικά
Πανδημία της COVID-19 στη Γροιλανδία
Η πανδημία COVID-19 στη Γροιλανδία είναι μέρος της συνεχιζόμενης παγκόσμιας πανδημίας της νόσου COVID-19 που προκαλείται από τον νέο κορονοϊό SARS-CoV-2. Ο ιός επιβεβαιώθηκε ότι εξαπλώθηκε στη Γροιλανδία, αυτόνομο έδαφος του Βασιλείου της Δανίας, τον Μάρτιο του 2020. Υπήρξαν 13 επιβεβαιωμένες περιπτώσεις, αλλά καμία δεν χρειάστηκε νοσηλεία. Μεταξύ των πρώτων 11, το τελευταίο μολυσμένο άτομο είχε αναρρώσει στις 8 Απριλίου και η Γροιλανδία δεν είχε γνωστά ενεργά κρούσματα. Μετά από ένα χρονικό διάστημα χωρίς νέα επιβεβαιωμένα κρούσματα, ένα νέο κρούσμα καταγράφτηκε στις 24 Μαΐου, και ένα άλλο επιβεβαιώθηκε στις 27 Μαΐου.
Ιστορικό
Στις 12 Ιανουαρίου 2020, ο Παγκόσμιος Οργανισμός Υγείας (ΠΟΥ) επιβεβαίωσε ότι ένας νέος κορονοϊός ήταν η αιτία μιας αναπνευστικής ασθένειας σε άτομα στη Γουχάν της επαρχίας Χουμπέι της Κίνας, το οποίο αναφέρθηκε στον ΠΟΥ στις 31 Δεκεμβρίου 2019.
Η αναλογία θνησιμότητας περιστατικών για το COVID-19 ήταν πολύ χαμηλότερη από το SARS του 2003, αλλά η μεταδοτικότητά του ήταν σημαντικά μεγαλύτερη, με αποτέλεσμα και ο συνολικός αριθμός θανάτων να είναι μεγαλύτερος.
Χρονοδιάγραμμα
Στις 16 Μαρτίου επιβεβαιώθηκε το πρώτο κρούσμα στη Γροιλανδία. Ο πρώτος μολυσμένος ασθενής ζούσε στην πρωτεύουσα Νουούκ και τέθηκε σε απομόνωση στο σπίτι του.
«Έχουν ξεκινήσει προετοιμασίες για την αντιμετώπιση της νέας κατάστασης. Είναι σημαντικό οι πολίτες να ακολουθούν τις συστάσεις μας τώρα που η μόλυνση έχει φτάσει στη χώρα μας», δήλωσε ο πρωθυπουργός της Γροιλανδίας Κιμ Κέιλσεν σε συνέντευξη Τύπου, σύμφωνα με την εφημερίδα Sermitsiaq. Έκανε επίσης έκκληση να αποφευχθούν όλες οι μη απαραίτητες πτήσεις προς και από τη Γροιλανδία, καθώς και οι μη απαραίτητες πτήσεις εσωτερικού. Οι δημόσιες συγκεντρώσεις άνω των 100 ατόμων αποθαρρύνθηκαν και οι πολίτες που επέστρεφαν από περιοχές υψηλού κινδύνου κλήθηκαν να αυτοαπομονωθούν για δύο εβδομάδες.
Στις 28 Μαρτίου, η κυβέρνηση απαγόρευσε την πώληση αλκοολούχων ποτών έως τις 15 Απριλίου στη Γροιλανδία. Αυτό είχε ως στόχο να μειώσει τον ρυθμό μετάδοσης της ασθένειας, καθώς σύμφωνα με την κυβέρνηση, οι άνθρωποι λαμβάνουν λιγότερα μέτρα προστασίας όταν έχουν πιει.
Μέχρι τις 9 Απριλίου, υπήρξαν 11 επιβεβαιωμένα κρούσματα, όλα στην πρωτεύουσα Νουούκ. Όλα τα οποία είχαν αναρρώσει, καθιστώντας έτσι τη Γροιλανδία την πρώτη πληγείσα περιοχή στον κόσμο που εξάλειψε την πρώτη φάση της μετάδοσης της COVID-19 χωρίς κανέναν θάνατο.
Στις 24 Μαΐου, μετά από μια μακρά περίοδο χωρίς επιβεβαιωμένα κρούσματα, ένα άτομο από το Αασιάατ διαγνώστηκε θετικά κατά την είσοδό του στη Γροιλανδία. Ήταν το πρώτο γνωστό κρούσμα εκτός του Νουούκ. Το άτομο ήταν στη Δανία όπου είχε COVID-19 και είχε αναρρώσει πλήρως, ενώ είχε κάνει κιόλας διαγνωστικό τεστ, το οποίο είχε βγει αρνητικό πριν επιστρέψει. Θεωρήθηκε ότι το νέο θετικό αποτέλεσμα του τεστ προκλήθηκε από πιθανά υπολείμματα της λοίμωξης λοίμωξη του ατόμου (όπως είναι γνωστό από ορισμένες άλλες περιπτώσεις) και ότι δεν υπήρχε κίνδυνος μόλυνσης άλλων, αλλά ως προφύλαξη το άτομο τοποθετήθηκε σε καραντίνα. Μια παρόμοια αλλά άσχετη υπόθεση βρέθηκε στο Ιλουλισάτ στις 27 Μαΐου. Μετά από περαιτέρω αρνητικά αποτελέσματα των διαγνωστικών τεστ αυτών των δύο περιπτώσεων και έπειτα από μια περίοδο καραντίνας, η Γροιλανδία θεωρήθηκε ξανά απαλλαγμένη από COVID-19 στις 4 Ιουνίου.
Αναφορές
Κατηγορία:Πανδημία κορονοϊού 2019–20 ανά χώρα Κατηγορία:Σελίδες με πηγές CS1 στα Δανικά (da) Κατηγορία:Γροιλανδία
Πλέι-Οφ NBA 1952
Τα πλέι-οφ του 1952 ήταν το τουρνουά που ακολούθησε την ολοκλήρωση της κανονικής περιόδου στη σεζόν 1951-52 του NBA. Το τουρνουά ολοκληρώθηκε με τους Μινεάπολις Λέικερς να κερδίζουν τους Νιου Γιορκ Νικς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή.
Για πρώτη φορά στην ιστορία του NBA, συναντήθηκαν ξανά οι ίδιες ομάδες που είχαν προκριθεί και στα πλέι-οφ της προηγούμενης χρονιάς, αν και με διαφορετικά αποτελέσματα. Το ίδιο θα συμβεί και πάλι το 1957, το 1966 και το 1973.
Ημιτελικοί Δυτικής κατηγορίας
(1) Ρότσεστερ Ρόγιαλς vs. (4) Φορτ Γουέιν Πίστονς:
Ημιτελικοί Ανατολικής κατηγορίας
(1) Σίρακιουζ Νάσιοναλς vs. (4) Φιλαδέλφεια Ουόριορς:
Όμηρος (ταινία)
Το Όμηρος είναι μια ελληνική δραματική, αστυνομική ταινία του 2005, σε σκηνοθεσία και σενάριο Κωνσταντίνου Γιάνναρη, ενώ η μουσική είναι του Νίκου Πατρελάκη. Σύμφωνα με τον σκηνοθέτη, η έμπνευση για την ταινία προήλθε από τη λεωφορειοπειρατεία του 1999 και τον θάνατο του Γιώργου Κουλούρη.
Πλέι-Οφ NBA 1952
Ημιτελικοί Ανατολικής κατηγορίας
(2) Μπόστον Σέλτικς vs. (3) Νιου Γιορκ Νικς:
Τελικοί Δυτικής κατηγορίας
(1) Ρότσεστερ Ρόγιαλς vs. (2) Μινεάπολις Λέικερς:
Όμηρος (ταινία)
Πλοκή
Ένας Αλβανός, που είναι μόνιμος κάτοικος Ελλάδας και ζει μια ζωή στο περιθώριο, αποφασίζει μια μέρα να εισβάλει ένοπλος σε ένα λεωφορείο για να το καταλάβει. Η αιτία της λεωφορειοπειρατείας είναι, όπως λέει, επιτέλους να ακουστεί. Τότε αρχίζει από τις ελληνικές αρχές η καταδίωξη του κατειλημμένου λεωφορείου, το οποίο κατευθύνεται προς την Αλβανία, ενώ στην υπόθεση εμπλέκονται και οι δημοσιογράφοι.
Πλέι-Οφ NBA 1952
Τελικοί Ανατολικής κατηγορίας
(1) Σίρακιουζ Νάσιοναλς vs. (3) Νιου Γιορκ Νικς:
Τελικοί NBA
(Δ2) Μινεάπολις Λέικερς vs. (Α3) Νιου Γιορκ Νικς:
Εξωτερικοί σύνδεσμοι
1952 Πλει-Οφ
Τζόζεφ Μούσκατ
Ο Τζόζεφ Μούσκατ (Joseph Muscat, 22 Ιανουαρίου 1974-) είναι Μαλτέζος πολιτικός, ο οποίος διατέλεσε πρωθυπουργός της χώρας από τις 11 Μαρτίου 2013 ως τις 13 Ιανουαρίου 2020 και αρχηγός του Εργατικού Κόμματος από τις 6 Ιουνίου 2008 ως τον Ιανουάριο του 2020 και αρχηγός της Αντιπολίτευσης από την 1 Οκτωβρίου 2008 μέχρι τις 10 Μαρτίου 2013. Προηγουμένως, ήταν μέλος του Ευρωπαϊκού Κοινοβουλίου από το 2004 μέχρι το 2008.
Όμηρος (ταινία)
Παραπομπές
Κατηγορία:Ελληνικές ταινίες Κατηγορία:Ταινίες του 2005 Κατηγορία:Ελληνόφωνες ταινίες Κατηγορία:Αλβανόφωνες ταινίες Κατηγορία:Ελληνικές δραματικές ταινίες Κατηγορία:Ελληνικές θρίλερ ταινίες Κατηγορία:Ελληνικές ταινίες συσχετιζόμενες με ΛΟΑΤ Κατηγορία:Ταινίες με θέμα τη μετανάστευση Κατηγορία:Ταινίες σε σκηνοθεσία Κωνσταντίνου Γιάνναρη Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ελληνικού Κέντρου Κινηματογράφου Κατηγορία:Ταινίες βασισμένες σε πραγματικά γεγονότα Κατηγορία:Ταινίες δρόμου Κατηγορία:Ελληνικές αστυνομικές ταινίες
Τζόζεφ Μούσκατ
Μετά τη νίκη του Εργατικού Κόμματος στις εκλογές του Μαρτίου του 2013, ο Μούσκατ ανέλαβε πρωθυπουργός της χώρας στις 11 Μαρτίου 2013. Τον πρωθυπουργό συνεχάρη εκ μέρους της Κομισιόν, ο πρόεδρός της, Ζοζέ Μανουέλ Μπαρόζο.
Το 2017 έπειτα από την ανάμιξη της συζύγου του, Μισέλ, σε σκάνδαλο δωροδοκίας, προκήρυξε πρόωρες γενικές εκλογές, οι οποίες διενεργήθηκαν στις 3 Ιουνίου και κερδήθηκαν από το κόμμα του. Ειδικότερα, η Μισέλ Μούσκατ κατηγορήθηκε ότι άνοιξε λογαριασμό στον Παναμά προκειμένου να φυλάει εκεί χρήματα προερχόμενα από δωροδοκία (μίζες) από το Αζερμπαϊτζάν.
Στα τέλη Νοεμβρίου του 2019 η πρωθυπουργία του Μούσκατ κλονίστηκε από τη σύλληψη του μεγαλοεπιχειρηματία Γιόργκεν Φενέκ και την εμπλοκή του Κιθ Σέμπρι, επιτελάρχη του Μούσκατ, στην υπόθεση. Ο Μούσκατ αποφάσισε μόνος του να δώσει προεδρική χάρη στον Μέλβιν Τέουμα, στις 25 Νοεμβρίου 2019. Ο Τέουμε θεωρείται εμπλεκόμενος στη δολοφονία της δημοσιογράφου Γκαλίζια Καρουάνα. Στις 29 Νοεμβρίου ο Μούσκατ αρνήθηκε να δώσει χάρη και στον Γιόργκεν Φενέκ. Την ίδια ημέρα ο πρωθυπουργός γνωστοποίησε στον πρόεδρο Τζορτζ Βέλλα ότι θα υπέβαλε την παραίτησή του από την πρωθυπουργία.
Παραπομπές
Κατηγορία:Πρωθυπουργοί της Μάλτας Κατηγορία:Ευρωβουλευτές της Μάλτας
Κομαίος ο Μεγαρεύς
Ο Κομαίος ο Μεγαρεύς (7ος αιώνας π.Χ.) ήταν αρχαίος Έλληνας ολυμπιονίκης από τα Μέγαρα, ο οποίος στέφθηκε νικητής στο αγώνισμα της πυγμαχίας στους 32ους (652 π.Χ.) ολυμπιακούς αγώνες της αρχαιότητας. Στην ίδια διοργάνωση συμμετείχε και ο αδερφός του Κρατίνος, ο οποίος επίσης έγινε ολυμπιονίκης στο αγώνισμα του σταδίου. Σύμφωνα με τον ιστορικό του 3ου αιώνα μ.Χ. Ευσέβιο της Καισαρείας, υπήρχαν και άλλοι δύο αδελφοί -άγνωστο ποιοι- οι οποίοι υπήρξαν ολυμπιονίκες της πυγμαχίας.
Βαλμπόνα
Η Βαλμπόνα (αλβανικά: Valbonë) είναι χωριό στo νομό Κουκς, στη βόρεια Αλβανία. Είναι μέρος του πρώην δήμου Μαργκεγκάι και βρίσκεται στην κοιλάδα του ποταμού Βαλμπόνα, νότια του βουνού Μάγια ε Θάτε. Στη μεταρρύθμιση της τοπικής αυτοδιοίκησης το 2015 έγινε μέρος του δήμου Τροπόγιας. Ως ένας από τους κύριους οικισμούς του εθνικού πάρκου κοιλάδας της Βαλμπόνας, παρέχει κατάλληλα καταλύματα για τους επισκέπτες και τους τουρίστες, κυρίως σε τυπικά αλπικά σπίτια ή πανδοχεία (αλβανικά: hane).
Εξωτερικοί σύνδεσμοι
Κατηγορία:Χωριά της Αλβανίας
Τουρκική Ειρηνευτική Δύναμη Κύπρου
Η Τουρκική Ειρηνευτική Δύναμη Κύπρου (τουρκικά: Kıbrıs Türk Barış Kuvvetleri, KTBK), αναφερόμενη επίσης και ως κατοχικός στρατός, όπως και κατοχική δύναμη, παλαιότερα 11ο Σώμα Στρατού, είναι η τουρκική φρουρά στην Κύπρο. Η Διοίκηση Τουρκικής Ειρηνευτικής Δύναμης Κύπρου (Kıbrıs Türk Barış Kuvvetleri Komutanlığı) εδρεύει στην Κερύνεια.
Το 1974, έπειτα από το πραξικόπημα που οργανώθηκε και υποστηρίχθηκε από την ελληνική κυβέρνηση, η οποία βρισκόταν υπό το καθεστώς στρατιωτικής χούντας που ήθελε να αναγκάσει την ένωση με την Ελλάδα, τουρκικά στρατεύματα εισέβαλαν στην Κύπρο και κατέλαβαν το βόρειο τμήμα της νήσου. Η δύναμη εισβολής, η οποία αποτελούνταν από περίπου 40.000 στρατιώτες και 200 ​​άρματα μάχης, στη συνέχεια μειώθηκε σε φρουρά 17.000 στρατιωτών. Υπάρχει επίσης το αριθμητικά μικρότερο ελληνικό στρατιωτικό άγημα στο νησί, το οποίο συμπληρώνεται από την ελληνοκυπριακή Εθνική Φρουρά με 12.000 ως ενεργό στρατιωτικό δυναμικό και 75.000 ως εφεδρεία.
Η ενίσχυση των τουρκικών στρατευμάτων μπορεί να πραγματοποιηθεί, εφόσον είναι αναγκαίο, μέσα σε λίγες ώρες. Παρ' όλ' αυτά, η ανεπίλυτη διαμάχη στην Κύπρο περιπλέκει τη συμμετοχή της Τουρκίας στο ΝΑΤΟ και εξακολουθεί να αποτελεί εμπόδιο στην αποτελεσματικότητα του ΝΑΤΟ στην περιοχή.
Δύναμη
Η αρχική δύναμη των 40.000 στρατιωτών μειώθηκε με τις τουρκικές αρχές της Κύπρου να υποστηρίζουν ότι η τουρκική δύναμη είχε μειωθεί σε 17.500 στη δεκαετία του 1990. Ωστόσο, σύμφωνα με το με το Γενικό Γραμματέα του ΟΗΕ «Εκτιμάται ότι τα τελευταία χρόνια έχουν υπάρξει στο βόρειο τμήμα του νησιού, λίγο κάτω από 30.000 ένοπλες δυνάμεις της Δημοκρατίας της Τουρκίας (τουρκικές δυνάμεις), καθιστώντας την μία από τις πιο στρατιωτικοποιημένες περιοχές στον κόσμο όσον αφορά τον αριθμό των στρατευμάτων και τον αριθμό των αμάχων. Επιπλέον, υπήρξαν ενδείξεις πρόσφατα ότι ο συνολικός αριθμός των τουρκικών δυνάμεων στο νησί μπορεί να έχει αυξηθεί.
Οι τουρκικές δυνάμεις στην Κύπρο αποτελούν μέρος της τουρκικής Στρατιάς Αιγαίου που εδρεύει στη Σμύρνη της Τουρκίας. Ωστόσο, ο διοικητής των τουρκικών στρατευμάτων δίνει αναφορά στο Γενικό Επιτελείο της τουρκικής πρωτεύουσας, της Άγκυρας. Η δύναμη είναι υπεύθυνη για όλα την ασφάλεια και δεν συμμετέχει σε πολιτικά θέματα της ΤΔΒΚ.
Από τις 16 Αυγούστου του 1974, ο τουρκικός στρατός διατηρεί τον έλεγχο του 37% της νήσου, στο βόρειο τμήμα.
Εξωτερικοί σύνδεσμοι
Κατηγορία:Τουρκικός Στρατός Ξηράς Κατηγορία:Στρατιωτικοί σχηματισμοί της Τουρκίας Κατηγορία:Τουρκική Δημοκρατία της Βόρειας Κύπρου
LNB Pro B
Από το 1987, τελεί υπό την αιγίδα της Ligue Nationale de Basket.
Σημερινός κάτοχος του τίτλου είναι η Ολιμπίκ ντ'Αντίμπ.
Σύστημα Διεξαγωγής
Δεκαοκτώ ομάδες συμμετέχουν στην διοργάνωση. Με το πέρας της κανονικής σεζόν, οι ομάδες που βρίσκονται στις βαθμολογικές θέσεις από 1 ως 8 λαμβάνουν μέρος στην διαδικασία των play-offs. Ο νικητής αυτών των play-off ανακηρύσσεται Πρωταθλητής Γαλλίας και παίρνει την άνοδο για την Pro A της επόμενης σεζόν, όπως και ο πρώτος της βαθμολογίας του πρωταθλήματος της κανονικής περιόδου. Εάν ο τελευταίος είναι και ο τελικός πρωταθλητής, τότε, η ομάδα που βρίσκεται δεύτερη στην βαθμολογία της Pro B παίρνει, επίσης, την άνοδο για την Pro A.
Οι ομάδες που τερμάτισαν στην 17η και 18η θέση με το πέρας της κανονικής σεζόν υποβιβάζονται στην Nationale 1.
Καλύτεροι παίκτες
Καλύτεροι παίκτες της Pro B (MVP), με βάση σχετική ψηφοφορία των περιοδικών Maxi-Basket και Basket News από το 2009 και μετά.
Δημήτριος Α΄ ο Ανίκητος
Ο Δημήτριος Α΄, ο επονομαζόμενος Ανίκητος (π. 222 - π. 180 π.Χ.) από τη Δυναστεία των Ευθυδημιδών ήταν βασιλιάς της Βακτρίας και της Ινδίας από το 189 π.Χ. μέχρι το 167 π.Χ. Ήταν γιος του Ευθύδημου Α΄.
Ο Ιουστίνος και ο Στράβωνας τον αποκαλούν Βασιλέα της Ινδίας. Στα νομίσματα που έκοψε απεικονίζεται να φορά δέρμα από κεφαλή ελέφαντα, και ως γνωστόν ο ελέφαντας συμβολίζει την Ινδία.
Προσάρτησε στο βασιλειό του την Αραχωσία, τη Γεδρωσία και τη χώρα των Παροπαμισάδων, ενώ ίδρυσε και δύο πόλεις δίνοντας το όνομά του, τη Δημητριάδα στην Αραχωσία και τη Δημητριάδα στην Πατταληνή.
Οικογένεια
Νυμφεύτηκε μία των Σελευκιδών, ανώνυμη κόρη του Αντιόχου Γ΄ της Συρίας και είχε τέκνα:
Πηγές
Κατηγορία:Έλληνες Βασιλείς Βακτρίας & Ινδίας
Σταμάτιος Πρώιος
Ο Σταμάτιος Πρώιος ήταν Έλληνας έμπορος και ευεργέτης της Σύρου.
Βιογραφικά στοιχεία
Γεννήθηκε το 1807 στη Χίο και με την καταστροφή της το 1822 κατέφυγε στη Σύρο. Ανέπτυξε εμπορικές δραστηριότητες σε Σύρο και Αλεξάνδρεια, δημιουργώντας μία πολύ μεγάλη περιουσία.
Διατέλεσε πρόεδρος Δημοτικού Συμβουλίου τη θητεία 1866-1870 και μέλος του αδελφάτου του νοσοκομείου.
Η Σύρος για να τιμήσει τον Πρώιο για τις δωρεές που έκανε προς τον τόπο, μετά το θάνατό του έδωσε το όνομά του στο δυτικό τμήμα της εμπορικής οδού Πρωτοπαπαδάκη, το οποίο ενώθηκε με την οδό που διέρχεται κάτω από τον Ι.Ν. Κοιμήσεως και καταλήγει στο ΙΚΑ Σύρου. Έδωσε επίσης το όνομά του στο Νοσοκομείο Βαρδάκειο και Πρώιο.
Πέθανε στις 17 Νοεμβρίου του 1884 αφήνοντας διάφορα χρηματικά ποσά για την εξυπηρέτηση κοινωνικών σκοπών.
Κληροδοτήματα - Δωρεές
Κληροδότησε το 1886 προς το δημοτικό νοσοκομείο Ελπίς ποσό 600.000 δρχ. (145 μετοχές της Εθνικής Τράπεζας), με τις προσόδους των οποίων από το έτος 1885 και μετά, εξασφαλίστηκε το μεγαλύτερο μέρος των εξόδων λειτουργίας του.
Με τη διαθήκη του άφησε διάφορα ποσά σε φιλανθρωπικά καταστήματα και ναούς και 20.000 δρχ. για την κατασκευή στην πλατεία Λεωτσάκου ανδριάντα αγωνιστή του 1821. Ανεγέρθηκε τελικά το άγαλμα του Ανδρέα Μιαούλη και η πλατεία Λεωτσάκου έλαβε το όνομα του αγωνιστή.
Κατά το θάνατό του το Δημοτικό Συμβούλιο Ερμούπολης αποφάσισε την κατασκευή της προτομής του και την τοποθέτησή της στο νοσοκομείο.
Βάσει της διαθήκης του (συντάχθηκε στις 20/4/1882 από τον ίδιο), δημιουργήθηκε το Κληροδότημα "Σταματίου Κ. Πρωίου" για την προικοδότηση απόρων νεανίδων. Το κληροδότημα περιλαμβάνει 16 αστικά ακίνητα κατά βάση στις οδούς Χίου και Πρωτοπαπαδάκη στην Ερμούπολη. Διαχειριστές του ορίστηκαν ο Αρχιεπίσκοπος Σύρου, ο Δήμαρχος Ερμούπολης και ο Νομάρχης Κυκλάδων. Σήμερα η Διοικητική Επιτροπή αποτελείται από τον Δωρόθεο Πολυκανδριώτη, Μητροπολίτη Σύρου, Γιώργο Λεονταρίτη, Χωρικό αντιπεριφερειάρχη Κυκλάδων και Νίκο Φωτεινιά, Αντιδήμαρχο Διοικητικών Υπηρεσιών Σύρου - Ερμούπολης.
Ένα μεγάλο ποσό κατέθεσε επίσης στην τράπεζα για να σπουδάζουν νέοι Χίοι με υποτροφία.
Πηγές
Κατηγορία:Έλληνες ευεργέτες
Συνηθισμένοι Άνθρωποι
Η ταινία Συνηθισμένοι Άνθρωποι (αγγλ. Ordinary People) είναι δράμα παραγωγής 1980 που σηματοδότησε το σκηνοθετικό ντεμπούτο του Ρόμπερτ Ρέντφορντ, ένα ντεμπούτο που του χάρισε το Όσκαρ Σκηνοθεσίας. Βασισμένη στο ομότιτλο μυθιστόρημα της Τζούντιθ Γκεστ η ταινία έχει ως πρωταγωνιστές τους Ντόναλντ Σάδερλαντ, Μαίρη Τάιλερ Μουρ, Τίμοθι Χάτον και Τζουντ Χιρς.
Η ταινία βραβεύτηκε με τέσσερα βραβεία όσκαρ και εκτός από το όσκαρ στο Ρόμπερτ Ρέντφορντ, βραβεύτηκε με Όσκαρ Καλύτερης Ταινίας, Διασκευασμένου Σεναρίου και Β' Ανδρικού Ρόλου.
Πλοκή
Η Μπεθ (Μαίρη Τάιλερ Μουρ), ο Κάλβιν (Ντόναλντ Σάδερλαντ) και ο γιος τους Κόνραντ (Τίμοθι Χάτον) βιώνουν τα επακόλουθα του θανάτου του μεγαλύτερου γιου της οικογένειας. Ο Κόνραντ που ήταν παρών στο ατύχημα του αδελφού του, είναι συντετριμμένος από τις ενοχές και έχει τάσεις αυτοκτονίας. Η Μπεθ είχε αδυναμία στον πρωτότοκο της γιο και είναι ψυχρή και απόμακρη με τον Κόνραντ, ενώ ο Κάλβιν βρίσκεται ανάμεσά τους και προσπαθεί να κρατήσει τις ισορροπίες και να κρατήσει την οικογένεια ενωμένη. Ο δρ Μπέργκερ (Τζουντ Χιρς), ψυχίατρος του Κόνραντ, ένας άνδρας γεμάτος στοργή και κατανόηση είναι το μοναδικό άτομο στο οποίο μπορεί να στραφεί ο μικρός για συμπαράσταση και απ' ό,τι φαίνεται και η σανίδα σωτηρίας για την οικογένεια.
Πληροφορίες Παραγωγής
Ο Ρέντφορντ επιθυμούσε για πολλά χρόνια να αναλάβει το σκηνοθετικό τιμόνι κάποιας ταινίας και όταν διάβασε το μυθιστόρημα της Γκεστ, ενθουσιάστηκε και αγόρασε τα δικαιώματα του μυθιστορήματος για να το μεταφέρει στη μεγάλη οθόνη. Έπειτα άρχισε να αναζητά χρηματοδότες και στράφηκε στους υπεύθυνους της εταιρίας Paramount. Η Paramount συμφώνησε να χρηματοδοτήσει το εγχείρημα του Ρέντφορντ διαθέτοντας πολύ χαμηλό προϋπολογισμό. Στη συνέχεια ο Ρέντφορντ επικοινώνησε με τον σεναριογράφο Άλβιν Σάρτζεντ, ο οποίος είχε κερδίσει Όσκαρ διασκευασμένου σεναρίου για την ταινία του Φρεντ Τσίνεμαν Τζούλια (Julia, 1977) και είχε προταθεί επίσης για Όσκαρ το 1974 για την κινηματογραφική μεταφορά της ταινίας του Πίτερ Μπογκντάνοβιτς Χάρτινο φεγγάρι (Paper Moon). Ο Σάρτζεντ έμεινε πιστός στο μυθιστόρημα και παρείχε σε εκείνο μια κάπως πιο εμπεριστατωμένη ανάλυση χαρακτήρων.
Διανομή Ρόλων
Όσον αφορά τη διανομή των ρόλων, ο Ρέντφορντ είχε στο μυαλό του τη Λι Ρέμικ για το ρόλο της Μπεθ, ενώ για το ρόλο ενδιαφέρθηκε επίσης η φίλη του Ρέντφορντ, Νάταλι Γουντ, την οποία όμως ο ηθοποιός απέρριψε ως μη κατάλληλη για το ρόλο. Τελικά ο Ρέντφορντ πρότεινε το ρόλο στη Μαίρη Τάιλερ Μουρ, γνωστή από την παρουσίαση του Mary Tyler Moore Show, μια ιδιαίτερα αμφιλεγόμενη επιλογή που αποδείχθηκε επιτυχημένη, καθώς η Μουρ σκιαγράφησε με πολύ επιτυχημένο τρόπο τα άδυτα της ψυχής μιας μάνας που προσπαθεί να κρύψει τον πόνο για τον χαμό του γιου της φορώντας ένα πέπλο ψυχρότητας. Το ρόλο του Κάλβιν ανέλαβε ο Ντόναλντ Σάδερλαντ, ενώ για το ρόλο είχαν ενδιαφερθεί και οι Μπρους Ντερν και Κεν Χάουαρντ. Ο Ρέντφορντ έκανε άλλη μια πολύ επιτυχημένη επιλογή με την πρόσληψη, του δεκαοκτάχρονου τότε, Τίμοθι Χάτον για το ρόλο του Κάλβιν, ένα ρόλο για τον οποίο είχε περάσει από οντισιόν και ο Μάικλ Τζ. Φοξ. Ο Χάτον υποδύθηκε με εξαιρετικό τρόπο τον προβληματικό έφηβο δίνοντας μια από τις καλύτερες ερμηνείες που είχαν δοθεί σε τέτοιο ρόλο από τα χρόνια του Τζέιμς Ντιν. Ο Τζιν Χάκμαν είχε αρχικά αναλάβει το ρόλο του δρα Μπέργκερ, αλλά άλλες του επαγγελματικές υποχρεώσεις τον ανάγκασαν να παραιτηθεί, τη θέση του πήρε ο Τζουντ Χιρς, γνωστός για τη συμμετοχή του στη σειρά του 1978 Taxi.
Γυρίσματα
Τα γυρίσματα της ταινίας έγιναν στο Λέικ Φόρεστ του Ιλινόις, ενώ η σκηνή του θανάτου του μεγάλου αδερφού του Κόνραντ έγιναν σε στούντιο της Paramount. Πριν ξεκινήσουν τα γυρίσματα απεβίωσε ο πατέρας του Τίμοθι Χάτον, ο οποίος δήλωσε ότι δεν βασίστηκε στο δικό του πένθος προκειμένου να ερμηνεύσει το πένθος του Κόνραντ.
Κριτικές και Βραβεία
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Όσκαρ Καλύτερης Ταινίας Κατηγορία:Ταινίες παραγωγής Paramount Pictures Κατηγορία:Ταινίες του 1980 Κατηγορία:Αμερικανικές δραματικές ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Αγγλόφωνες ταινίες Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες γυρισμένες στο Ιλινόι Κατηγορία:Ταινίες με θέμα την ψυχιατρική Κατηγορία:Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου‎ Κατηγορία:Ταινίες με θέμα την κατάθλιψη Κατηγορία:Ταινίες με θέμα τη διαταραχή μετατραυματικού στρες Κατηγορία:Ταινίες με θέμα την αυτοκτονία
Ορθονιές Ζακύνθου
<mapframe latitude="37.851666666667" longitude="20.693333333333" zoom="11" width="260" height="300" align="right">{ "type": "FeatureCollection", "features": [ {     "type": "Feature", "properties": {"name":"Orthonies"}, "geometry": { "type": "Point", "coordinates": [ 20.693956017494205,         37.851755231984065        ]      }    }  ] }
Οι Ορθονιές (Τοπική Κοινότητα Ορθονιών - Δημοτική Ενότητα Ελατίων), ανήκουν στον δήμο Ζακύνθου της Περιφερειακής Ενότητας Ζακύνθου που βρίσκεται στην Περιφέρεια Ιονίων Νήσων, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης».
Η επίσημη ονομασία είναι «αι Ορθονιαί».
Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, οι Ορθονιές ανήκαν στο Τοπικό Διαμέρισμα Ορθονιών, του πρώην Δήμου Ελατίων του Νομού Ζακύνθου.
Σύμφωνα με την απογραφή του 2011 ο πληθυσμός τους είναι 232 κάτοικοι.
Τοποθεσία
Οι Ορθονιές έχουν υψόμετρο 454 μέτρα από την επιφάνεια της θάλασσας, σε γεωγραφικό πλάτος 37,8481327757 και γεωγραφικό μήκος 20,6926657096 (συντεταγμένες: 37°51′06″N 20°41′36″E). Βρίσκεται στο βορειοδυτικό τμήμα του βουνού Βραχίονας (ύψος 756 μέτρα), και απέχει οδικά περίπου 25 χιλιόμετρα από την πόλη της Ζακύνθου.
Κορώνη
Η Κορώνη είναι ένας οικισμός με πληθυσμό 10 κατοίκων που βρίσκεται βορειοανατολικά του χωριού των Ορθονιών, σε οδική απόσταση περίπου 6χμ.
Ιαματικές πηγές Ξύγκια
Η μυρωδιά είναι έντονα χαρακτηριστική από το θειάφι που περιέχει σε μεγάλη αναλογία. Η παραλία χρησιμοποιείται κυρίως από άτομα που υποφέρουν από πόνους στα πόδια και στις αρθρώσεις.Το θειάφι όμως τα παλαιά χρόνια χρησιμοποιήθηκε για πολλές χρήσεις. Μία από αυτές ήταν για να επουλώσουν τις πληγές των ζώων τους οι χωρικοί. Η παραλία έχει χρυσαφένια άμμο και υπάρχουν γειτονικές σπηλιές.
Μακρύς Γιαλός
Ο Μακρύς Γιαλός είναι μια μικρή, γραφική παραλία που βρίσκεται 25 χμ βορειοανατολικά της πόλης της Ζακύνθου και περικλείεται σε έναν μικρό κολπίσκο. Αποτελείται από άμμο και βότσαλα και τα νερά της είναι κρυστάλλινα, γαλαζοπράσινα και σχετικά βαθιά.
Ο συνδυασμός βουνού και θάλασσας δίνουν μια άγρια ομορφιά στο τοπίο, αφού απόκρημνοι, πελώριοι βράχοι εκτείνονται ακριβώς πάνω από την παραλία. Στη κορυφή του βράχου που υπάρχει πάνω από τη πλαγιά της παραλίας βρίσκεται μια μικρή παραδοσιακή ταβέρνα που προσφέρει φαγητό και χώρο για κατασκήνωση. Λίγο μακριά από την παραλία υπάρχουν πολλές σχηματισμένες σπηλιές.
Πληθυσμιακά στοιχεία
Η εξέλιξη του πληθυσμού των Ορθονιών (συμπεριλαμβάνοντας την Κορώνη) έχει ως εξής: κάτοικοι 276 (1879), 271 (1920), 258 (1928), 307 (1951), 334 (1961), 283 (1971), 269 (1981), 227 (1991), 264 (2001), 232 (2011).
Ιστορικά στοιχεία
Σύμφωνα με την παράδοση, το χωριό είχε μετακινηθεί τουλάχιστον δυο φορές. Το όνομα του το πήρε, κατά μια εκδοχή, από μια επίσκεψη που έγινε στο χωριό από τους άρχοντες του νησιού. Οι κάτοικοι, φιλόξενοι όπως πάντα, τους κάλεσαν σε γεύμα και για τραπεζοκόμες έβαλαν τρεις νέες κοπέλες, οι οποίες όση ώρα έτρωγαν οι επίσημοι στέκονταν όρθιες, για να τους περιποιηθούν. Αυτό έκανε μεγάλη εντύπωση στους καλεσμένους και γι' αρκετό καιρό συζητούσαν για το χωριό με τις "όρθιες νιές", με αποτέλεσμα να γίνει γνωστό το χωριό με το όνομα Ορθονιές.
Η εκκλησία των Ταξιαρχών ή Αρχάγγελου Μιχαήλ και Γαβριήλ, η οποία μαζί με το καμπαναριό της σώθηκαν από τους σεισμούς του 1953 και αποτελεί σήμερα την ενοριακή εκκλησία, αναφέρεται σε συμβολαιογραφικές πράξεις και άλλες έγγραφες μαρτυρίες του 19ου αιώνα. Η εκκλησία διατηρεί παλιό ξυλόγλυπτο και χρυσωμένο τέμπλο και διάφορες ωραίες εικόνες, παλιότερες και νεώτερες.
Σε απόσταση 2χμ από τον οικισμό των Ορθονιών υπάρχει το ιστορικό Μοναστήρι της Σπηλαιώτισσας.
Ιδρύθηκε στα μέσα του 16ου αιώνα από τον Μοναχό Ιωαννίκιο Κατσιβά, ο οποίος σε βαθιά γεράματα κατέστησε νόμιμο και καθολικό επίτροπό του κι επιτηρητή τον Ιεράρχη και Ηγούμενο της Αναφωνήτριας Διονύσιο Σιγούρο, μετέπειτα Άγιο και Πολιούχο Ζακύνθου. Το καθολικό του μοναστηριού και το καμπαναριό έμειναν όρθια από τους σεισμούς του 1953. Το μοναστήρι ξανακτίστηκε, ενώ διατηρούνται ορισμένες εγκαταστάσεις του παλιού. Η αρχαία εικόνα της Παναγίας της Σπηλαιώτισσας, το μοναδικό αυτό μνημείο (διαστάσεων 0,65Χ0,40), βρέθηκε σε άγνωστη έως τώρα χρονολογία του μεσαίωνα στους πρόποδες του βουνού Κέντρου μέσα σε μία σπηλιά. Σύμφωνα με την τοπική παράδοση πιστεύεται ότι η εικόνα ήταν κρυμμένη εκεί από τα χρόνια των Εικονομάχων (726-842).
Μνημείο Ηρώων Ορθονιών
μικρογραφία|Μνημείο Ηρώων Ορθονιών Το Μνημείο Ηρώων Ορθονιών βρίσκεται στην πλατεία του χωριού κοντά στην εκκλησία των Ταξιαρχών ή Αρχάγγελου Μιχαήλ και Γαβριήλ. Το μνημείο έχει τρεις μαρμάρινες πλάκες, στις οποίες αναγράφονται τα ονόματα των πεσόντων της κοινότητας.
ΘΝΗΤΟΙ ΤΟΙΣ ΑΘΑΝΑΤΟΙΣ ΓΟΝΕΙ ΚΛΙΝΑΤΕ
ΗΡΩΕΣ ΠΕΣΟΝΤΕΣ ΕΝ ΠΟΛΕΜΩ
1912 - 1921
ΠΛΑΡΙΝΟΣ ΔΙΟΝ. Ν.
ΠΛΑΡΙΝΟΣ ΔΗΜ. Δ.
ΠΛΑΡΙΝΟΣ ΝΙΚ. Ι.
ΠΛΑΡΙΝΟΣ ΣΠΥΡ Δ.
ΠΛΑΡΙΝΟΣ ΧΑΡ. Δ.
ΠΛΑΡΙΝΟΣ ΕΥΤ. Ι.
ΠΥΡΟΜΑΛΗΣ ΣΠ. Ν.
ΤΣΟΥΚΑΛΑΣ ΠΑΝ. Σ.
1940 - 1949
ΤΣΟΥΚΑΛΑΣ ΔΗΜ-ΑΣ-Ι
ΠΥΛΑΡΙΝΟΣ ΔΙΟΝ. ΑΝ
ΠΥΛΑΡΙΝΟΣ ΔΙΟΝ. Γ.
Διοικητικές μεταβολές
Ο οικισμός είναι επίσημα καταγεγραμμένος από το 1866, δηλαδή αμέσως μετά την ένωση των Επτανήσων με τη Ελλάδα.
Πυλαρινός
Το συγκεκριμένο επίθετο γεννήθηκε στην Πύλαρο της Κεφαλληνίας, και δηλώνει καταγωγή από την περιοχή. Η Πύλαρος βρίσκεται στο βορειοανατολικό τμήμα του νησιού ανάμεσα σε δύο κόλπους, της Αγίας Ευφημίας και του Μύρτου. Το 1500 π.χ. στη Πύλαρο και σε όλα τα νησιά του Ιονίου υπήρχε ο Μυκηναϊκός πολιτισμός. Τότε το 1500 π.χ. έλεγαν οι Μυκηναίοι ότι περνούσαν την πύλη, δηλαδή εκ των αρχαίων ελληνικών (πύλη +άρω), δημιούργησαν τη σύνθετη λέξη, που έγινε και η ονομασία της, ως Πύλαρος.
Το επίθετο Πυλαρινός εμφανίστηκε και εμφανίζεται στο Ιόνιο πέλαγος και στα νησιά αυτού, δηλαδή στον τόπο καταγωγής του αρχικά. Πολλές αναφορές υπάρχουν για τον Ιάκωβο Πυλαρινό (1659-1718), ιατρός, πρωτοπόρος του εμβολιασμού. Ο Ιάκωβος Πυλαρινός ήταν από το Ληξούρι, σπούδασε στην Πάντοβα της Ιταλίας Νομική και μετά ξανά πήγε στην Πάντοβα και σπούδασε Ιατρική και διακρίθηκε ως ο πρωτοπόρος του εμβολιασμού κατά της Ευλογιάς.
Με την πάροδο των χρόνων και συγκεκριμένα γύρω στο 1500 μ.χ. κάποιος ή κάποιοι με το επώνυμο έφτασαν στη Ζάκυνθο. Εικάζεται ότι ο Πυλαρινός, που κατέπλευσε τότε στην ορεινή Ζάκυνθο, πιο συγκεκριμένα στις Ορθονιές της Ζακύνθου. Αν αυτή η εικασία επαληθεύεται, τότε ο Πυλαρινός θα κατέπλευσε τότε στον Μακρύ Γιαλό των Ορθονιών.
Παραπομπές
Κατηγορία:Χωριά της Ζακύνθου Κατηγορία:Δήμος Ζακύνθου
Χαράλαμπος Άννινος
Ο Χαράλαμπος ή Μπάμπης Άννινος (Αργοστόλι, 6 Σεπτεμβρίου 1852 - Αθήνα, 23 Μαΐου 1934) ήταν Έλληνας δημοσιογράφος, ποιητής και θεατρικός συγγραφέας ιδιαιτέρως δημοφιλής στην εποχή του.